stanford-oval/wikipedia huggingface dataset:
Berliinin päärautatieasema
Historia > Uusi asema

Saksan jälleenyhdistymisen jälkeen tehtiin päätös parantaa Berliinin rautatieverkostoa rakentamalla uusi pohjois-etelä -suuntainen päärata täydentämään itä-länsi-suuntaista Stadtbahnia. Samalla kaupunkiin päätettiin rakentaa uusi keskusasema, jollaista kaupungissa ei ennen ollut vaikka Ostbahnhofia Itä-Berliinissä kutsuttiin ennen Hauptbahnhofiksi. Lehrter Stadtbahnhof oli taloudellisesti looginen paikka uudelle keskusasemalle. Asiaan vaikutti myös Saksan liittopäivätalon läheinen sijainti.
Kesäkuussa 1992 Saksan hallitus päätti, että uusi rautatieasema rakennettaisiin alueelle, jolla Lehrter Bahnhof oli. Seuraavana vuonna pidettiin alueen suunnittelukilpailut, jonka voitti hampurilainen yritys.
Asemarakennukseen tuli viisi tasoa. Korkeimmalla sijaitsee päätaso, jossa menevät kaupunkiradan raiteet sillalla 10 metrin korkeudessa, sekä matalimmalla neljä laituria 15 metrin syvyydessä uudessa rautatietunnelissa Potsdamer Platzilta pohjoiseen Spreejoen ja Tiergartenin ali.
Rakennustöitä tehtiin useassa vaiheessa. Vuonna 1995 Tiergartenin tunneleiden työt alkoivat, ja ne valmistuivat 2005. Neljää tunnelia käyttävät pitkänmatkan- ja paikallisjunat sekä kahta tunnelia metrojunat. Aseman viereen valmistui 60 metriä korkea torni 2004. Rakennustöiden aikana Spreejoen reittiä piti muuttaa ja veden vuotaminen tunneleissa aiheutti vuoden viivästyksen rakennustöissä.
Rautatiesiltojen rakentaminen aloitettiin 2001. Ne ovat 450 metriä pitkät ja alkavat aseman länsipäästä ylittäen Humboldthafenin sataman. Koska rivissä olevat raiteet kaartuivat hieman, niin jokaiselle raiteelle täytyi tehdä oma silta. Tämä oli suunnittelijoille erikoislaatuinen haaste.
Aseman laiturihallin katto on kaarevaa lasia, jonka koko on 85 x 120 metriä, joka asennettiin helmikuussa 2002. Lasin pintaan asennettiin myös aurinkokennojärjestelmä. Katoksen rakentaminen oli myös vaativa tehtävä, vaikka sitä lyhennettiin 100 metriä töiden nopeuttamiseksi.
Heinäkuun 2002 ensimmäisen viikonlopun jälkeen sillat ja aseman päähalli tulivat käyttöön, joten liikenne siirtyi uudelle reitille. Vanha rautatieasema suljettiin ja purettiin piakkoin uudisrakennusten tieltä. 9. syyskuuta 2002 asema nimettiin uudelleen Berlin Hauptbahnhof – Lehrter Bahnhofiksi.
Alkuvuonna 2005 päätettiin, että asema nimetään Berlin Hauptbahnhofiksi avajaispäivänä 28. toukokuuta 2006. Samana päivänä Papestraßen asema avattiin uudelleen Südkreuzin asemana, joka on kaupungin toiseksi suurin rautatieasema.
Berliinin U-Bahnin Hauptbahnhof-metroasema avattiin vuonna 2009 rautatieaseman alapuolelle. U5-metrolinja yhdistää päärautatieaseman Brandenburger Toriin, Alexanderplatziin, Friedrichshainiin ja edelleen Lichtenbergiin ja muihin itäisiin kaupunginosiin. Rautatieaseman eteen rakennetaan myös uutta raitiotielinjaa länteen Moabitin kaupunginosan läpi Jungfernheideen. Jo aiemmin aseman edestä on ollut raitiotieliikennettä Mitten kaupunginosaan ja edelleen Prenzlauer Bergiin, Friedrichshainiin sekä itäiseen Berliiniin.
Avajaiset

26. toukokuuta 2006 liittokansleri Angela Merkel avasi aseman yhdessä liikenneministeri Wolfgang Tiefenseen kanssa. He saapuivat paikalle ICE -junalla Leipzigista. Tilaisuudessa esitettiin valoshow "Lichtsinfonie" avajaispuheiden jälkeen. Myöhemmin paikalla esiintyivät bändit Reamonn ja BAP. Erilaisia tilaisuuksia oli myös muilla uusilla asemilla Gesundbrunnenissa, Potsdamer Platzilla ja Südkreuzin asemilla. Virallisesti liikenne alkoi päärautatieasemalla 28. toukokuuta 2006.
Avajaisseremoniat keskeytyivät hetkeksi juopuneen 16-vuotiaan puukottaessa ihmisiä, jotka olivat lähdössä pois paikalta. 41 ihmistä loukkaantui.
Aseman käyttö

Asemalla on kuusi raidetta ylätasanteella (joista kahta käyttää S-Bahnin junat) ja kahdeksan alatasanteella. Asemalla pysähtyy 1 800 junaa päivässä ja sen läpi kulkee noin 350 000 matkustajaa päivässä. Asemalla on myös 44 000 m² kaupallista tilaa.
Asemaa käyttävät InterCityExpress, InterCity, RegionalExpress ja S-Bahn -junat. Asemalle tulee myös metrolinja U5. Ylhäältä (itä-länsi) lähtevät junat esimerkiksi Hannoveriin tai Kölniin. Alhaalta tunnelista (pohjois-etelä) lähtevät Hampuriin, Leipzigiin tai Müncheniin.
Lehrter Bahnhof vuonna 1879.
Alueen kartta vuodelta 1875.
Lehrter Stadtbahnhof 1998.
Alatason raiteita.
Berliinin päärautatieasema rakenteilla.
Saapuvien aula.
Kuva Tiergartenin rautatietunnelin loppupäästä.
Hauptbahnhofin rakenteilla oleva metroasema vuonna 2006.
Aiheesta muualla

Wikimedia Commonsissa on kuvia tai muita tiedostoja aiheesta .
Kotisivut (Arkistoitu – Internet Archive)
Panoraamavalokuva
Kuvia
Kuvia BBC:n sivuilla
Avajaiset. Etualalla Spreejoki.
Fromis 9

| Fromis 9 |
| --- | --- |
 Yhtye vuonna 2018
Tiedot
Toiminnassa:  2018–
Tyylilaji:  K-pop
Kotipaikka:   Etelä-Korea
Levy-yhtiö:  Stone Music Entertainment   Off the Record   Pledis Entertainment  
Infobox OKNimi-testi OK: 
Fromis 9 (kor. 프로미스 / 프로미스나인, tyyliteltynä fromis_9) on eteläkorealainen tyttöbändi, joka debytoi 24. tammikuuta 2018 Stone Music Entertainment -levymerkillä. Yhtyeen nimi lyhennös sanoista "From Idol School" viitaten yhtyeen muodostamiseen Idol School -televiso-ohjelman kautta, sekä yhtyeen yhdeksään jäseneen. Syyskuussa 2018 yhtye siirtyi Off the Record -levymerkille ja Pledis Entertainmentille elokuussa 2021.
Jäsenet

Yhtyeen jäsenet ovat:
Saerom (Lee Sae-rom)
Hayoung (Song Ha-young)
Gyuri (Jang Gyu-ri)
Jiwon (Park Ji-won)
Jisun (Roh Ji-sun)
Seoyeon (Lee Seo-yeon)
Chaeyoung (Lee Chae-young)
Nagyung (Lee Na-gyung)
Jiheon (Baek Ji-heon)
Diskografia > EP-levyt

To. Heart (2018)
To. Day (2018)
My Little Society (2020)
Midnight Guest (2022)
From Our Memento Box (2022)
Diskografia > Single-albumit

From.9 (2018)
Fun Factory (2019)
9 Way Ticket (2021)
Talk & Talk (2021)
Aiheesta muualla

Fromis 9 Discogsissa. (englanniksi)
Fromia monilis

| Fromia monilis |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Meritähdet Asteroidea
Lahko::  Valvatida
Heimo::  Ophidiasteridae
Suku::  Fromia
Laji::  monilis
Kaksiosainen nimi
 Fromia monilis  Perrier, 1869 
Katso myös
   Fromia monilis Commonsissa 
Infobox OKNimi-testi OK: 
Fromia monilis on punasävyinen meritähtilaji.
Ulkonäkö ja koko

Fromia monilis-meritähden sakaroissa on tummanpunaiset kärjet, vaaleammat tyvet. Keskuskiekon keskiosa on myös kirkkaan punainen. Tähti kasvaa noin 30 cm leveäksi.
Levinneisyys

Fromia monilis-meritähtiä on tavattu Intian valtamereltä ja Tyynenmeren länsiosasta; sen levinneisyysalue ulottuu Andamaaneilta Australiaan ja Japaniin. Se elää matalassa vedessä kivikkoisessa ympäristössä.
Ravinto ja hoito akvaariossa

Lajia pidetään myös riutta-akvaarioissa. Se syö kivien pinnalla elää mikroskooppisen ohutta leväkerrosta, joten se menestyy vain vanhahkossa, hyvin kypsyneessä akvaariossa. Jos tätä levää ei kasva tarpeeksi, lisäruokinta ei yleensä onnistu, vaan Fromia kuolee nälkään.
Aiheesta muualla

Meerwasser lexicon (saksaksi)
Baumgart

Baumgart on saksalainen sukunimi muun muassa seuraavilla henkilöillä:
Bernd Baumgart (s. 1955), Itä-Saksaa edustanut soutaja ja olympiavoittaja
Steffen Baumgart (s. 1972), saksalainen jalkapallovalmentaja ja hyökkääjä
Wolfgang Baumgart (1949–2011), saksalainen maahockeypelaaja
Bowenin tauti

| Bowenin tauti |
| --- | --- |
 Bowenin tauti nenässä
Bowenin tauti eli ihon pintasyöpä on okasolusyövän esiaste. Se kehittyy auringolle altistuneille ihoalueille. 3–5 % Bowenin taudeista kehittyy okasolusyöväksi.
Bowenin taudin riskitekijöitä ovat auringonvalolle herkkä ihotyyppi ja korkea ikä.
Bowenin tautia hoidetaan leikkaamalla. Lievissä tapauksissa voidaan käyttää sähkökuorintaa tai valoaktivaatiohoitoa.
GFAJ-1

| "GFAJ-1" (työnimi) |
| --- | --- |

Tieteellinen luokittelu
Domeeni::  Bakteerit Bacteria
Kunta::  Bakteerit Eubacteria
Pääjakso::  Proteobacteria
Luokka::  Gammaproteobacteria
Lahko::  Oceanospirillales
Heimo::  Halomonadaceae
Infobox OKVirheellinen NIMI-arvo: 
Arseenissa kasvatettuja GFAJ-1 -bakteereja (suurennos).
GFAJ-1 on ekstremofiilinen bakteeri, jonka aineenvaihdunnassa tutkija Felicia Wolfe-Simonin tutkimusryhmän yksittäisen ja varmistamattoman tutkimuksen mukaan toimisi fosforin puuttuessa sen sijaan arseeni. Lajin ajateltiin olevan ensimmäinen esimerkki vaihtoehtoisiin biokemioihin pohjautuvasta elämästä. GFAJ-1 kuuluu samaan evolutiiviseen kehityslinjaan kuin kaikki muutkin maapallolla elävät eliöt. Sen ajateltiin Wolfe-Simonin tutkijaryhmän tuloksiin nojaten voivan elää ilman fosforia ja käyttää sen sijasta arseenia aineenvaihduntaan, rakenteisiin ja lisääntymiseen. Toisaalta sen todettiin elävän myös fosforilla, ja sen kasvu todettiin nopeammaksi fosfaattipitoisissa kuin vähäfosfaattisissa arseenipitoisissa oloissa.
NASAn rahoittama Arizonan yliopiston tutkijaryhmä löysi bakteerit Kaliforniassa sijaitsevasta, voimakkaasti suola- ja arseenipitoisesta Mono Lake -järvestä. Ei tunnettu mekanismia, millä tavalla arseeni olisi fosforin tilalla bakteerin proteiineissa tai DNA:ssa, eikä solun sisäistä arseenin käsittelykoneistoa tunneta. Arseenia kuitenkin eristettiin bakteerien proteiineista, lipideistä, aineenvaihduntatuotteista ja nukleiinihaposta. Arseenihapon (H3AsO4) suolat eli arsenaatit ovat kemiallisesti huomattavan paljon fosfaatteja muistuttavia, ja laboratoriotutkimukset suoritettiin lähes fosforittomassa tilassa. Muun muassa astrobiologi Steven Benner totesi Science-lehdelle tämän tutkimustyön olleen sikäli kesken, että tutkimus ei todennut, onko arseeni todella juuri fosforin tilalla käytössä bakteerin proteiineissa ja DNA:ssa. Useissa myöhemmissä tutkimuksissa osoitettiin, että GFAJ-1 ei pystynytkään korvaamaan fosforia arseenilla solukalvonsa molekyyleissä ja DNA:ssansa.
Erityistä kiinnostusta näytti herättävän kysymys, voisiko elämää syntyä ja kehittyä itsenäisesti Mono Laken kaltaisissa olosuhteissa vaihtoehtoista väylää esimerkiksi ulkoavaruudessa ilman fosforia. Siihen löytö ei antanut suoraa vastausta.
Felicia Wolfe-Simon ja tiedeyhteisön kritiikki

GFAJ-1-mikrobin eristäneen Nasan tutkijaryhmän kasvoksi nousi Felicia Wolfe-Simon. Tutkimustyön löydökset ja näiden  maailmanlaajuinen julkaiseminen Nasan tiedotustilaisuudessa kirvoitti tiedeyhteisössä vahvaa kritiikkiä, joka on henkilöitynyt nimenomaan nuoreen Wolfe-Simoniin. GFAJ-1 on akronyymi, joka syntyi leikkisästi sanoista get-felica-a-job.
Aiheesta muualla

Wolfe-Simon et al. (2010) A Bacterium That Can Grow by Using Arsenic Instead of Phosphorus. Science (englanniksi)
Bowenia spectabilis

| Bowenia spectabilis |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Paljassiemeniset
Luokka::  Cycadopsida
Lahko::  Cycadales
Heimo::  Samiakävykkikasvit Zamiaceae
Suku::  Kuvernöörinkävykit Bowenia
Laji::  spectabilis
Kaksiosainen nimi
 Bowenia spectabilis  Hook. ex Hook. f. 
Katso myös
   Bowenia spectabilis Wikispeciesissä   Bowenia spectabilis Commonsissa 
Infobox OKNimi-testi OKIUCN-testi OK: 
Bowenia spectabilis on kuvernöörinkävykkien sukuun kuuluva käpypalmulaji, jota esiintyy Australian Queenslandissa. Se kasvaa Koillis-Queenslandissa sademetsissä ja märissä eukalyptusmetsissä merenpinnan tasolta 750 metrin korkeuteen. Laji on uhanalaisuusluokituksessa elinvoimainen.
Blood Ceremony Films

Blood Ceremony Films on riippumaton pääkaupunkiseudulla toimiva, lähinnä kauhueroottisia elokuvia tuottava ryhmä. Elokuvien ohjaajana ja tuottajana toimii Sami Haavisto. Ryhmä koostuu kokonaan vapaaehtoisista henkilöistä, eikä kenellekään heistä makseta palkkaa. Ryhmässä on noin 150 jäsentä (joista 50 aktiivista) ja jäsenistö koostuu harrastajista alan ammattilaisiin.
Ryhmän elokuvista on ollut arvosteluja useissa elokuva-alan lehdissä ja sitä on myös haastateltu Subtv:lla lokakuussa 2004.
Vuonna 2008 ryhmä alkoi julkaista neljä kertaa vuodessa ilmestyvää Blood Ceremony Magazine -lehteä, joka käsittelee muun muassa kauhu-, gore-, roska- ja independent-elokuvia. Samana vuonna ryhmä allekirjoitti levityssopimuksen englantilaisen Redemption Filmsin kanssa Blood Ceremonyn kolmen ensimmäisen elokuvan julkaisemisesta DVD:llä kansainvälisesti.
Elokuvat

Desire of the Innocent Blood (2002) (74 min)
Rites of Blood (2004) (98 min)
Succubus (2006) (95 min)
Black Blooded Brides of Satan (2009)
The Curse of the Witches Blood (2016)
Kirjallisuutta

Sami Haavisto: Suomifilmin alamaailma: blood, boobs and 10 year hell of making movies.  Helsinki:  Blood Ceremony Books, 2011.  ISBN 978-952-93-0007-5.
Aiheesta muualla

Blood Ceremony Filmsin Internet-sivut (Arkistoitu – Internet Archive)
GP3 Italian Grand Prix 2014

|  GP3 Italian Grand Prix 2014 |
| --- | --- |
 7. osakilpailu 9 osakilpailusta kaudella 2014. 

Päivämäärä:  6. syyskuuta 2014
Sijainti:  Monza, Italia
Rata:  Moottorirata   5,793 km

Lauantain kilpailu
Pituus:  17 kierrosta
Sää:   Aurinkoinen
Paalupaikka
Kuljettaja:   Jimmy Eriksson
Talli:  Koiranen GP
Aika:  1.38,195
Nopein kierros
Kuljettaja:   Dino Zamparelli
Talli:  ART Grand Prix
Aika:  1.39,979 (kierroksella 14)
Palkintokoroke
Voittaja:   Jimmy Eriksson  (Koiranen GP)
Toinen:   Dino Zamparelli  (ART Grand Prix)
Kolmas:   Marvin Kirchhöfer  (ART Grand Prix)
Sunnuntain kilpailu
Pituus:  17 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Marvin Kirchhöfer
Talli:  ART Grand Prix
Aika:  1.39,557 (kierroksella 7)
Palkintokoroke
Voittaja:   Dean Stoneman  (Marussia Manor Racing)
Toinen:   Alex Lynn  (Carlin)
Kolmas:   Marvin Kirchhöfer  (ART Grand Prix)
GP3 Italian Grand Prix 2014 oli GP3-kauden 2014 seitsemäs osakilpailu, joka ajettiin 6.–7. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi Koiranen GP -tallin kuljettaja Jimmy Eriksson. Sunnuntain kilpailun voitti Marussia Manor Racing -tallin Dean Stoneman.
Osakilpailut GP3-kaudella 2014
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  Espanja |  Itävalta |  Britannia |  Saksa |  Unkari |  Belgia |  Italia |  Venäjä |  Abu Dhabi |
GP3-luokan Italian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 |
Radat: Autodromo Nazionale Monza (2010–2018)
Freidiba Boodos

Freidiba Boodos on vuonna 1977 perustettu hengellinen lauluyhtye. Sen alkuperäisiin jäseniin kuuluivat Kyösti Roth, Pertti Enroth, Rainer Friman, Valfrid Åkerlund ja Veijo Blomerus.
Yhtye levytti kulta-aikanaan, ylivainiolaisen herätyksen aikaan lukuisia klassikon asemaan nousseita kappaleita.
Vanhan kokoonpanon lopettamisen jälkeen yhtyeen perinnettä on jatkanut Freidiba Boodoksen ja Romanosin jäsenten nuoremmista sukulaisista koostuva kokoonpano, johon kuuluvat  Benja Roth, Richard Valentin, Terno Åkerlund ja Leif Valerius.
Bowen Stassforth

| Mitalit | Mitalit | Mitalit |  |
| --- | --- | --- | --- |
|  Stassforth vuonna 1952. |  Stassforth vuonna 1952. |  Stassforth vuonna 1952. |  |
Maa:   Yhdysvallat
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | 200 m rintauinti |  |
Bowen Dow Stassforth (7. elokuuta 1926 Los Angeles, Kalifornia – 22. marraskuuta 2019 Rancho Palos Verdes, Kalifornia) oli yhdysvaltalainen uimari ja olympiamitalisti. Hän menestyi rintauinnissa ja teki uransa huippuvuosina 1950-luvun alussa 100 metrin rintauinnissa epävirallisen maailmanennätyksen pitkällä radalla.
Stassforth saavutti 200 metrin rintauinnissa olympiahopeaa Helsingissä 1952 ja päätti kilpauintiuransa olympialaisten jälkeen. Hän ui 100 metrin rintauinnissa epävirallisen maailmanennätyksen. Stassforth kuoli kotonaan Kalifornian Rancho Palos Verdesissa 93-vuotiaana 22. marraskuuta 2019.
Aiheesta muualla

Kuvia tai muita tiedostoja aiheesta Bowen Stassforth Wikimedia Commonsissa
Bowen Stassforth Kansainvälinen olympiakomitea. (englanniksi)
Braiesjärvi

Braiesjärvi on järvi Italiassa, Etelä-Tirolin maakunnassa. Se on vuoristojärvi, joka sijaitsee Dolomiittien vuoristossa. Se on 1 469 metriä merenpinnan yläpuolella. Sen pinta-ala on 31 hehtaaria, ja se on syvimmältä kohdaltaan 36 metriä syvä. Se sijaitsee Alta Pusterian luontomatkailualueella, ja järven ympäristössä harrastetaan luontovaellusta. Järvi syntyi valtavien kalliomuodostumien romahdettua siten, että paikalle syntyi alanko, johon alkoi kertyä vettä pohjavesivirtaamista. Järveen liittyy taru, jonka mukaan järven pohjaan kätkettiin muinoin aarteita.
GP3 Italian Grand Prix 2011

|  GP3 Italian Grand Prix 2011 |
| --- | --- |
 8. osakilpailu 8 osakilpailusta kaudella 2011. 

Päivämäärä:  10. syyskuuta 2011
Sijainti:  Monza, Italia
Rata:  Moottorirata   5,793 km

Lauantain kilpailu
Pituus:  16 kierrosta
Paalupaikka
Kuljettaja:   Adrian Quaife-Hobbs
Talli:  Marussia Manor Racing
Aika:  1.43,788
Nopein kierros
Kuljettaja:   Rio Haryanto
Talli:  Marussia Manor Racing
Aika:  1.45,194 (kierroksella 10)
Palkintokoroke
Voittaja:   Valtteri Bottas  (Lotus ART)
Toinen:   James Calado  (Lotus ART)
Kolmas:   Rio Haryanto  (Marussia Manor Racing)
Sunnuntain kilpailu
Pituus:  16 kierrosta
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Valtteri Bottas
Talli:  Lotus ART
Aika:  1.44,801 (kierroksella 16)
Palkintokoroke
Voittaja:   António Félix da Costa  (Status Grand Prix)
Toinen:   Rio Haryanto  (Marussia Manor Racing)
Kolmas:   Nico Müller  (Jenzer Motorsport)
GP3 Italian Grand Prix 2011 oli GP3-kauden 2011 kahdeksas ja viimeinen osakilpailu, joka ajettiin 10.–11. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi viidennestä ruudusta startannut Lotus ART -tallin kuljettaja Valtteri Bottas, joka varmisti samalla sarjan mestaruuden.
Osakilpailut GP3-kaudella 2011
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Turkki |  Espanja |  Eurooppa |  Britannia |  Saksa |  Unkari |  Belgia |  Italia |
GP3-luokan Italian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 |
Radat: Autodromo Nazionale Monza (2010–2018)
Blood Brothers (Blind Channelin albumi)

| Blood Brothers Blind Channel |
| --- | --- | --- |

Studioalbumin tiedot
 Julkaistu: 20. huhtikuuta 2018
 Tyylilaji: vaihtoehtorock
 Kesto: 35.59
 Levy-yhtiö: Ranka Kustannus
Listasijoitukset
  9.
Blind Channel muut julkaisut
| Revolutions 2016 | Blood Brothers 2018 | Violent Pop 2020 |
Blood Brothers on Blind Channelin toinen studioalbumi, joka julkaistiin 20. huhtikuuta 2018.
Kappaleet

Trigger – 3.00
Sharks Love Blood – 3.29
Wolfpack – 3.17
Elephant In The Room – 3.29 (feat. Spaz Caroon)
Out Of Town – 3.12
My Heart Is A Hurricane – 3.14
Giants – 3.18
Like A Brother – 3.30
Alone Against All – 3.25
Scream – 3.19
I.D.F.U – 2.41
Arvostelut

Imperiumi: 7-/10
Kaaoszine: 9/10
Soundi:
Aiheesta muualla

Blood Brothers Discogsissa (englanniksi)
Freiburgin yliopisto

Freiburgin yliopisto voi viitata kahteen eri yliopistoon:
Saksassa sijaitsevassa Freiburgissa (myös Freiburg im Breisgau) on Albert-Ludwigs-Universität Freiburg -yliopisto.
Sveitsissä sijaitsevassa Fribourgissa, jonka nimi kaupungin toisella virallisella kielellä eli saksaksi on Freiburg (myös Freiburg im Üechtland), on Fribourgin yliopisto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Freiburgin yliopisto”, voi hakea sivunnimihaulla, laajalla sivunnimihaulla tai tekstihaulla.
Ben 10: Secret of the Omnitrix

| Ben 10: Omnitrixin salaisuus> Ben 10: Secret of the Omnitrix |
| --- | --- |

Ohjaaja:   Sebastian Montes  Scooter Tidwell 
Käsikirjoittaja:   Greg Klein  Thomas Pugsley 
Säveltäjä:  John Paesano
Leikkaaja:  Mark T. Collins
Pääosat:   Tara Strong  Meagan Smith  Dave Fennoy 
Valmistustiedot
Valmistusmaa:  Yhdysvallat
Tuotantoyhtiö:  Cartoon Network Studios
Levittäjä:  Netflix
Ensi-ilta:  10. elokuuta 2007
Kesto:  66 min
Alkuperäiskieli:  englanti
Aiheesta muualla
IMDb 
AllMovie
Infobox OKVirheellinen NIMI-arvo: 
Ben 10: Secret of the Omnitrix on vuonna 2007 ensi-iltansa saanut, Ben 10 -televisiosarjaan liittyvä animaatioelokuva. Se esitettiin suoraan televisiossa Yhdysvalloissa. Elokuvan ovat ohjanneet Sebastian Montes ja Scooter Tidwell, sen käsikirjoituksen tekivät Greg Klein ja Thomas Pugsley. Elokuvan pääosissa ääninäyttelivät Tara Strong, Meagan Smith ja Dave Fennoy.
Juoni

Viimeisin taistelu tohtori Animoa vastaan on saanut Omnitrixin itsetuholaskentaan. Benin täytyy matkustaa läpi galaksien yhdessä Tetraxin kanssa löytääkseen Omnitrixin luojan Azmuthin, sillä hän on ainoa, joka kykenee korjaamaan ongelman. Vilgax seuraa kuitenkin heitä koko matkan ajan yrittäen samalla kaapata Omnitrixin itselleen.
Matkan edetessä Ben tapaa Azmuthin assistentin Myaxxin, joka on Vilgaxin näköinen ja kertoo, että luojan voi löytää Xenon-planeetalta. Siellä he joutuvat Floraunojen (Wildvinejen) kohteeksi ja ne vievät Gwenin mukanaan. Kun he pääsevät luojan luo, Azmuth ei suostu auttamaan. Ben on raivoissaan, hän menetti serkkunsa ja nyt Omnitrix tuhoaisi koko universumin! Ben ei sulata sitä, joten hän käy toimeen. Kun Vilgax hyökkää SixSixin kanssa Xenonille, Azmuthin on pakko auttaa. Azmuth deaktivoi ja korjaa Omnitrixin, ja tällä kertaa siinä on Jättimäinen yllätys...
Ääninäyttelijät

| 0 | 1 | 2 |
| --- | --- | --- |
|  Tara Strong  | … |  Ben   |
|  Meagan Smith  | … |  Gwen   |
|  Dave Fennoy  | … |  Tetrax, sivuäänet   |
|  Vanessa Marshall  | … |  Myaxx, sivuäänet   |
|  Steven Jay Blum  | … |  Vilgax, Heatblast, sivuäänet   |
|  Paul Eiding  | … |  Isoisä Max   |
|  Dee Bradley Baker  | … |  Wildmutt, Eye Guy, Gluto, sivuäänet   |
|  Robert David Hall  | … |  Azmuth   |
|  Richard Horvitz  | … |  Grey Matter, sivuäänet   |
|  Richard McGonagle  | … |  Fourarms   |
|  Dwight Schultz  | … |  tri Animo   |
|  Dave Wittenberg  | … |  Alien #2, Upchuck   |
|  Jim Ward  | … |  sivuäänet   |
|  Fred Tatasciore  | … |  Cannonbolt, Way Big   |
Ben 10
| --- | --- |
Luoja:  Man of Action
Sarjat:  Ben 10 | Ben 10: Alien Force | Ben 10: Ultimate Alien
Luettelot:  Ben 10 -sarjan hahmot | Viholliset | Luettelo Ben 10:n jaksoista | Luettelo Ben 10: Alien Forcen jaksoista
Elokuvat:  Secret of the Omnitrix | Race Against Time | Alien Swarm
Videopelit:  Ben 10: Protector of Earth | Ben 10: Alien Force | Ben 10 Alien Force: Vilgax Attacks
Muuta:  Omnitrix